CELEX: C2004/314/05
Language: sk
Date: 2004-12-18 00:00:00
Title: Uznesenie Súdneho dvora (šiesta komora) z 28. septembra 2004 vo veci C-115/03, Eco Eridania Srl proti Presidenza del Consiglio dei Ministri a Ministero dell'Ambiente (Článok 104 ods. 3 Rokovacieho poriadku — Nakladanie s odpadmi — Nebezpečný odpad — Smernica 91/689/EHS — Článok 4 — Pojem „pôvodca odpadov“ — Otázka zahrnutia fyzickej osoby)

18.12.2004   
            
            
               SK
            
            
               Úradný vestník Európskej únie
            
            
               C 314/3
            
         
      UZNESENIE SÚDNEHO DVORA
   
   (šiesta komora)
   z 28. septembra 2004
   vo veci C-115/03, Eco Eridania Srl proti Presidenza del Consiglio dei Ministri a Ministero dell'Ambiente (1)
   
   (Článok 104 ods. 3 Rokovacieho poriadku - Nakladanie s odpadmi - Nebezpečný odpad - Smernica 91/689/EHS - Článok 4 - Pojem „pôvodca odpadov“ - Otázka zahrnutia fyzickej osoby)
   (2004/C 314/05)
   Jazyk konania: taliančina
   Vo veci C-115/03, predmetom ktorej je návrh na začatie prejudiciálneho konania podľa článku 234 ES, podaný le Tribunale civile de Genova (Taliansko) rozhodnutím z 10. marca 2003 a doručeným Súdnemu dvoru 17. marca 2003, v konaní Eco Eridania Srl, proti Presidenza del Consiglio dei Ministri a Ministero dell'Ambiente, Súdny dvor v zložení: predseda komory J.-P. Puissochet, sudcovia S. von Bahr (spravodajca) a Borg Barthet, generálny advokát: M. Poiares Maduro, tajomník: R. Grass, vydal dňa 28. septembra 2004 uznesenie, ktorého výrok znie:
   Povinnosť viesť záznam o nebezpečných odpadoch podľa článku 4 smernice Rady 91/689/EHS z 12. decembra 1991 o nebezpečných odpadoch sa vzťahuje na všetkých pôvodcov týchto odpadov, teda nielen na pôvodcov nebezpečného odpadu, ktorý vykonávajú svoju činnosť formou podniku alebo prevádzky, ale aj na zubné ambulancie.
   
      (1)  Ú. v. EÚ C 112 z 10.5.2003